Թեեւ պայմանագրի 1-ին իսկ հոդվածում ամրագրված է, թե ստեղծվում է ռեգիոնալ տնտեսական ինտեգրման միջազգային կազմակերպություն, միջազգային ասպարեզում ոչ ոք դրա ստեղծումը չնկատեց: Պայմանագիրը ոչ մի նորություն չի կրում մինչ այժմ հասկանալի կամ անհասկանալի գոյություն քարշ տված Մաքսային միության համեմատությամբ: ԵՏՄ բարձրագույն մարմինը դարձյալ Եվրասիական տնտեսական բարձրագույն խորհուրդն է, որը տարվա մեջ առնվազն մեկ նիստ է գումարում: Այնուհետ կառավարությունների մակարդակում գործող Միջկառավարական խորհուրդն է, որը տարվա ընթացքում երկու նիստ է գումարում: Հետո Եվրասիական տնտեսական հանձնաժողովն է, որը շարունակելու է զբաղվել նույն դատարկաբանությամբ, ինչ մինչեւ հիմա: Վերջում էլ մի նոր մարմին է ստեղծվում՝ ԵՏՄ դատարան, դա էլ տեղակայվելու է Մինսկում եւ, հավանաբար, ճանճեր է վանելու: